(Az Európai Unióról szóló szerződés V címe alapján elfogadott jogi aktusok) 
A Tanács 2006/1002/KKBP együttes fellépése 
(2006. december 21.) 
az Európai Unió Biztonságpolitikai Kutatóintézetének létrehozásáról szóló 2001/554/KKBP 
együttes fellépés módosításáról 
AZ EURÓPAI UNIÓ TANÁCSA, 
tekintettel az Európai Unióról szóló szerződésre és különösen annak 14. cikkére, 2006.12.30. HU Az Európai Unió Hivatalos Lapja L 409/181
mivel: 
(1) A Tanács 2001. július 20-án elfogadta az Európai Unió Biztonságpolitikai 
Kutatóintézetének létrehozásáról szóló 2001/554/KKBP együttes fellépést1. 
(2) Az említett együttes fellépés 19. cikke értelmében a főtitkár/főképviselő 2006. július 28-án 
az együttes fellépés esetleges felülvizsgálata céljából az annak végrehajtásáról szóló 
jelentést nyújtott be. 
(3) A Politikai és Biztonsági Bizottság (PBB) 2006. szeptember 22-én – az intézet 
tevékenységei feletti politikai felügyelet gyakorlójaként – tudomásul vette a jelentést és ajánlotta a Tanácsnak, hogy a jelentésre figyelemmel szükség szerint módosítsa az együttes 
fellépést. 
(4) A 2001/554/KKBP együttes fellépést ennek megfelelően módosítani kell, 
ELFOGADTA EZT AZ EGYÜTTES FELLÉPÉST: 
                                                
 
1 HL L 200., 2001.7.25., 1. o. L 409/182 HU Az Európai Unió Hivatalos Lapja 2006.12.30.
1. cikk 
A 2001/554/KKBP együttes fellépés a következőképpen módosul: 
1. A 2. cikk helyébe a következő szöveg lép: 
„2. cikk Misszió 
Az intézet hozzájárul a KKBP-nek – különösen az EBVP-nek – az európai biztonsági 
stratégiával összhangban való fejlesztéséhez. Ebből a célból tudományos kutatásokat folytat és politikai elemzéseket készít, szemináriumokat szervez, valamint tájékoztatási és 
kommunikációs tevékenységeket végez az említett területen. Az intézet munkája többek 
között hozzájárul a transzatlanti párbeszédhez. Az intézet munkája magában foglalja 
információcsere-hálózatok kialakítását egyéb – Európai Unión belüli vagy kívüli – 
kutatóintézetekkel és szakértői csoportokkal. Az intézet eredményeit a lehető legszélesebb 
körben terjeszteni kell a minősített információk kivételével, amelyekre a Tanácsnak a 
2001/264/EK határozattal* elfogadott biztonsági szabályzata alkalmazandó. 
––––––––––––––––––––––– 
* HL L 101., 2001.4.11., 1. o. A legutóbb a 2005/952/EK határozattal (HL L 346., 
2005.12.29., 18. o.) módosított határozat.” 
2. Az 5. cikk (5) bekezdése helyébe a következő szöveg lép: 
„(5) Az igazgatóság a tagállamok képviselőinek szavazati révén, minősített többséggel 
hozza meg határozatait, a szavazatokat pedig – ezen együttes fellépés 12. cikke (2) 
bekezdésének sérelme nélkül – a Szerződés 23. cikke (2) bekezdése harmadik 
albekezdésének megfelelően súlyozni kell. Az igazgatóság elfogadja eljárási 
szabályzatát.” 2006.12.30. HU Az Európai Unió Hivatalos Lapja L 409/183
3. A 6. cikk a következő (3a) preambulumbekezdéssel egészül ki: 
„(3a) Az éves költségvetésnek a tagállamok képviselői általi egyhangú elfogadását 
követően az igazgatóság a pénzügyi vonatkozásokat figyelembe véve úgy határozhat, 
hogy az igazgató munkáját – különösen az intézet 2. cikk szerinti feladatainak 
végrehajtása során – egy igazgatóhelyettes segítheti. 
Az igazgatóhelyettest az igazgató nevezi ki az igazgatóság általi jóváhagyást 
követően. Az igazgatóhelyettes kinevezése három évre szól, és az egy alkalommal további három évvel meghosszabbítható.” 
4. A 7. cikk helyébe a következő szöveg lép: 
„7. cikk 
Személyzet 
(1) Az intézet személyzete kutatókból és igazgatási feladatokat ellátó személyzetből áll, 
akiket szerződéses státusban foglalkoztatnak, és akiket a tagállamok állampolgárai 
közül választanak ki. 
(2) Az intézet kutatóit és az igazgatóhelyettest érdemeik, valamint a KKBP és különösen 
az EBVP terén szerzett szakértelmük alapján, tisztességes és átlátható 
versenyeljárások keretében választják ki.” L 409/184 HU Az Európai Unió Hivatalos Lapja 2006.12.30.
5. A 10. cikk helyébe a következő szöveg lép: 
„10. cikk 
Munkaprogram 
(1) Az igazgató minden évben szeptember 30-ig elkészíti az intézet következő évre szóló 
éves munkaprogramjának tervezetét és a következő évekre szóló indikatív hosszú 
távú tervet, és benyújtja azt az igazgatóság részére. 
(2) Az igazgatóság az éves munkaprogramot minden évben november 30-ig 
jóváhagyja.” 
6. A 11. cikk (3) bekezdése helyébe a következő szöveg lép: 
„(3) Az intézet jövedelme a bruttó nemzeti jövedelem (GNI) -skála alapján meghatározott 
tagállami hozzájárulásokból áll. Bizonyos tevékenységek tekintetében az intézet az 
igazgató beleegyezésével az egyes tagállamoktól vagy egyéb forrásokból származó 
további hozzájárulásokat is elfogadhat.” 
7. A 12. cikk helyébe a következő szöveg lép: 
„12. cikk 
Költségvetési eljárás 
(1) Az igazgató minden évben szeptember 30-ig benyújtja az igazgatóság részére az 
intézet éves – a következő pénzügyi évben várható igazgatási kiadásokat, működési 
kiadásokat és bevételeket tartalmazó – költségvetésének tervezetét.  2006.12.30. HU Az Európai Unió Hivatalos Lapja L 409/185
(2) Az igazgatóság a tagállamok képviselőinek egyhangú szavazatával minden évben 
november 30-ig jóváhagyja az intézet éves költségvetését. 
(3) Elkerülhetetlen, rendkívüli és előre nem látható körülmények esetén az igazgató 
költségvetésmódosítás-tervezetet nyújthat be az igazgatósághoz. Az igazgatóság – 
kellő tekintettel a sürgősségre – a tagállamok képviselőinek egyhangú szavazatával 
jóváhagyja a költségvetés-módosítást.” 
8. A 17. cikk helyébe a következő szöveg lép: 
„17. cikk 
Kirendelés 
(1) A tagállamok és harmadik államok az igazgató hozzájárulása esetén korlátozott 
időszakokra vendégkutatókat küldhetnek az intézetbe, akik a 2. cikkel összhangban 
vesznek részt az intézet tevékenységeiben. 
(2) Az igazgató hozzájárulása esetén, meghatározott időszakra a tagállamok szakértőket, 
az uniós intézmények és ügynökségek pedig tisztviselőket küldhetnek az intézetbe az 
intézet szervezeti felépítésén belüli tisztségek betöltésére és/vagy konkrét feladatok 
és projektek végrehajtására. 
(3) A személyzet tagjait – az intézet személyzetére vonatkozó rendelkezéseknek 
megfelelően – az intézet érdekében meghatározott időszakra ki lehet rendelni az 
intézeten kívüli álláshelyekre is. L 409/186 HU Az Európai Unió Hivatalos Lapja 2006.12.30.
(4) A kirendelésre vonatkozó rendelkezéseket az igazgató javaslata alapján az 
igazgatóság fogadja el.” 
9. A szöveg a következő cikkel egészül ki: 
„18a. cikk 
A Bizottság részvétele 
A Bizottság szorosan részt vesz az intézet munkájában. Az intézet szükség esetén 
munkakapcsolatot alakít ki a Bizottsággal abból a célból, hogy szakértelemmel és tanáccsal lássák el egymást a kölcsönös érdeklődésre számot tartó területeken.” 
10. A 19. cikk helyébe a következő szöveg lép: 
„19. cikk 
Jelentés 
A főtitkár/főképviselő legkésőbb 2011. július 31-ig az intézet működéséről szóló – szükség 
esetén az annak további fejlesztésére vonatkozó megfelelő ajánlásokkal kiegészített – 
jelentést nyújt be a Tanács részére.” 
11. A 20. cikk (1), (2), (4) és (5) bekezdését el kell hagyni. 2006.12.30. HU Az Európai Unió Hivatalos Lapja L 409/187
2. cikk 
Ez az együttes fellépés az elfogadásának napján lép hatályba. 
3. cikk 
Ezt az együttes fellépést az Európai Unió Hivatalos Lapjában  ki kell hirdetni. 
Kelt Brüsszelben, 2006. december 21-én. 
 a Tanács részéről 
 az elnök  J. KORKEAOJA 
 L 409/188 HU Az Európai Unió Hivatalos Lapja 2006.12.30.